S.N.G.N. ROMGAZ S.A.

**BIROUL MEDICINA MUNCII**

CAIET DE SARCINI

**„ Servicii de colectare, transport, tratare si eliminare a deseurilor medicale -** *Servicii de colectare, transport, tratare şi eliminare finală a deşeurilor rezultate din activități medicale inclusiv furnizare ambalaje de colectare* **”**

**„ Servicii de colectare, transport, tratare si eliminare a deseurilor medicale”**

Cap.1. Introducere

Prezentul Caiet de Sarcini face parte integrantă din documentaţia de atribuire şi constituie ansamblul cerinţelor pe baza cărora se elaborează de către fiecare ofertant propunerea tehnică.

Caietul de Sarcini conţine, în mod obligatoriu, specificaţii tehnice. Acestea definesc, după caz şi fără a se limita la cele ce urmează, caracteristici referitoare la nivelul calitativ, tehnic şi de performanţă, siguranţa în exploatare, precum şi sisteme de asigurare a calităţii, terminologie, simboluri, teste şi metode de testare, ambalare, etichetare, marcare, condiţiile pentru certificarea conformităţii cu standarde relevante sau altele asemenea.

În cadrul acestei proceduri, S.N.G.N. ROMGAZ S.A. – SEDIU îndeplineşte rolul de Entitatea Contractantă, respectiv Entitatea Contractantă în cadrul Contractului.

Pentru scopul prezentei secţiuni a Documentaţiei de Atribuire, orice activitate descrisă într-un anumit capitol din prezentul Caiet de Sarcini şi nespecificată explicit în alt capitol, trebuie interpretată ca fiind menţionată în toate capitolele unde se consideră de către Ofertant că aceasta trebuia menţionată pentru asigurarea îndeplinirii obiectului Contractului.

**Cap.2. Contextul realizarii acestei achizitii de produse**

2.1. Informatii despre Entitatea Contractanta

SNGN ROMGAZ SA, Piaţa Constantin Motaş, nr. 4, cod 551130, Mediaş, jud. Sibiu, România, telefon 004-0374-401020, fax 004-0269-846901, e-mail secretariat@romgaz.ro, [www.romgaz.ro](http://www.romgaz.ro), este cel mai mare producător șș furnizor de gaze naturale din România. Compania este admisă la tranzacționare din 2013 pe piața Bursei de Valori din București și a Bursei din Londra (LSE). Acționar principal este statul român cu o participație de 70 %. Compania are o experiență vastă în domeniul explorării șș producerii de gaze naturale.

 Romgaz face explorare geologică în scopul descoperirii de noi zăcăminte gazifere, produce gaz metan prin exploatarea zăcămintelor din portofoliul companiei, depozitează subteran gaze natural, efectuează intervenții, reparații capitale și operații special la sonde și asigură servicii profesioniste de transport tehnologic. În 2013 Romgaz și-a extins domeniul de activitate prin asimilarea centralei termoelectrice de la Iernut, devenind astfel producător și furnizor de energie electrică.

Prezentul caiet de sarcini se aplică pentru achiziționarea de -**,** necesare desfășurării activității SNGN ROMGAZ SA – BIROUL MEDICINA MUNCII, Str. SIBIULUI nr. 5, MEDIAS, Jud. SIBIU. **„ Servicii de colectare, transport, tratare si eliminare a deseurilor medicale -** *Servicii de colectare, transport, tratare şi eliminare finală a deşeurilor rezultate din activități medicale inclusiv furnizare ambalaje de colectare* **”**

**2.2. Informatii despre contextul care a determinat achizitia serviciilor**

Entitatea Contractanta urmăreste achizitia de **„ Servicii de colectare, transport, tratare si eliminare a deseurilor medicale -** *Servicii de colectare, transport, tratare şi eliminare finală a deşeurilor rezultate din activități medicale inclusiv furnizare ambalaje de colectare* **”** in vederea respectarii legislatiei in vigoare privind supravegherea sanatatii lucratorilor, organizarea si functionarea cabinetelor medicale, gestionarea deseurilor medicale.

Prin achizitia acestor produse Entitatea Contractantă doreste sa asigure achizitionarea acestor servicii prestate de catre o firma specializata in gestiunea deseurilor medicale cu un regim special de colectare, transport si eliminare finala.

In acest sens, aşteptările Entităţii Contractante în legătură cu modul de derulare a activităţilor în cadrul Contractului vor avea in vedere următoarele principii:

* Contractantul va acţiona cu respectarea în integralitate a intereselor Entităţii Contractante pe durata furnizării serviciilor, în condiţiile şi cu limitele descrise în documentaţia aferentă prezentei proceduri de atribuire;
* Contractantul va acţiona si va depune toate diligentele necesare pentru realizarea obiectivelor prezentate in prezentul Caiet de Sarcini si pentru derularea relatiei contractuale, astfel incat sa optimizeze folosirea resurselor necesare îndeplinirii obiectivelor stabilite de Entitatea Contractanta.

2.3. Factori interesati si rolul acestora

Achizitia de servicii care fac obiectul prezentului Caiet de Sarcini este solicitata de catre Biroul Medicina Muncii din cadrul Entitatii Contractante.

**Cap.3. Descrierea serviciilor solicitate**

**„ Servicii de colectare, transport, tratare si eliminare a deseurilor medicale -** *Servicii de colectare, transport, tratare şi eliminare finală a deşeurilor rezultate din activități medicale inclusiv furnizare ambalaje de colectare* **”**

* 1. **Descrierea situatiei actuale**

Achizitia este necesara datorita faptului ca in luna decembrie 2020 inceteaza contractul actual aflat in derulare si se impune asigurarea continuitatii acestor tipuri de servicii pentru desfasurarea activitatii Biroului Medicina Muncii in conformitate cu legislatia in vigoare.

* 1. **Obiectivul general la care contribuie furnizarea produselor**

Biroul de Medicina Muncii trebuie sa isi desfasoare activitatea respectand legislatia in vigoare privind supravegherea sanatatii lucratorilor, organizarea si functionarea cabinetelor medicale, gestionarea deseurilor medicale.

* 1. **Servicii solicitate**

„Servicii de colectare, transport, tratare şi eliminare finală a deşeurilor rezultate din activități medicale inclusiv furnizare ambalaje de colectare”

* 1. **Locul de livrare**

Aceste servicii vor fi prestate la sediul Biroului Medicina Muncii, Str. SIBIULUI nr. 5 din cadrul S.N.G.N ROMGAZ S.A MEDIAS, str.C.I.Motas, nr.4, Medias, jud.Sibiu.

* 1. Atributiile si responsabilitatile Partilor

*OFERTANTUL va face dovada prestării următoarelor servicii:*

**A.** *Preluare și manipulare deşeuri* rezultate din activităţi medicale și livrarea de recipiente și saci necesari colectării, pentru care va face dovada că sunt omologate conform normelor ADR, în condițiile respectării ORDIN nr. 1.226/2012 pentru aprobarea Normelor tehnice privind gestionarea deşeurilor rezultate din activităţi medicale şi a Metodologiei de culegere a datelor pentru baza naţională de date privind deşeurile rezultate din activităţi medicale;

**B.** *Transport deşeuri* rezultate din activităţi medicale în condițiile respectării HG nr. 1.061/2008 privind transportul deșeurilor periculoase și nepericuloase pe teritoriul Romaniei;

**C.** *Tratare/Eliminare finală* a tuturor tipurilor de deşeuri medicale.

Ofertantul va presta serviciile în mod autorizat și va face dovada deținerii autorizațiilor, avizelor necesare fiecărei activități menționate.

Sub riscul declarării ofertei ca neconformă, toate autorizațiile și avizele deținute de ofertant vor face dovada respectării principiului proximității: eliminarea deșeurilor în instalațiile conforme cele mai apropiate (art. 24 alin. 3 din Legea nr. 211/2011, eliminarea deșeurilor cât mai aproape de locul de generare (art. 4 alin. 6 din HG nr. 1061/2008).

**A***. Preluare și manipulare deşeuri rezultate din activităţi medicale și livrarea de recipiente și saci necesari colectării*

Codurile de culori ale recipientelor în care se colectează deșeurile medicale sunt:

**- galben** - pentru deşeurile medicale periculoase

**- negru** - pentru deşeurile nepericuloase

Ambalajele destinate colectării deșeurilor medicale vor fi puse la dispoziția autorității contractante în funcție de cantitatea colectată.

Prestatorul trebuie să furnizeze autorității contractante, ambalaje și materiale pentru colectare, etichetare și marcare, care să permită colectarea separată a deșeurilor medicale și care se încadrează în cerințele prevăzute în ORDIN nr. 1.226/2012 pentru aprobarea Normelor tehnice privind gestionarea deșeurilor rezultate din activitățile medicale după cum urmează:

- Pentru **deșeurile înțepătoare – tăietoare cod 18 01 01 (cu excepția 18 01 03\*)** prestatorul va pune la dispoziție recipiente din plastic rezistente la acțiuni mecanice care respectă următoarele caracteristici (conform Ordin.nr.1226/2012):

* Să fie prevăzute la partea superioară cu un capac special care să permită introducerea deşeurilor şi să împiedice scoaterea acestora după umplerea recipientului, fiind prevăzute în acest scop cu un sistem de închidere definitivă;
* Capacul recipientelor să fie prevăzut cu orificii pentru detaşarea acelor de seringă şi a lamelor de bisturiu;
* Recipientele trebuie prevăzute cu un mâner rezistent pentru a fi uşor transportabile la locul de stocare temporară şi, ulterior, la locul de eliminare finală;
* Recipientele utilizate pentru deşeurile înţepătoare-tăietoare infecţioase să fie de culoarea galbenă, marcate cu pictograma **"Pericol biologic".**

**-** Pentru **deşeurile infecţioase** care nu sunt obiecte ascuţite identificate prin codul 18 01 03\*, prestatorul va pune la dispoziție cutii din carton prevăzute în interior cu saci galbeni din polietilenă sau saci din polietilenă galbeni ori marcaţi cu galben inscriptionati cu pictograma **“Pericol Biologic”.**

**-** Pentru **deşeurile chimice** se vor pune la dispoziție recipiente cu o capacitate care să nu depăşească 5 l pentru substanţe lichide și 5 kg pentru substanţe solide.

- Pentru **deşeurile periculoase chimice** identificate prin codul **18 01 06\*** se vor folosi recipiente speciale, cu marcaj adecvat pericolului **("Inflamabil",** **"Coroziv",** **"Toxic"** etc.) fiind tratate conform prevederilor legale privind deșeurile periculoase.

**-** Pentru **deşeurile medicale periculoase** se vor pune la dispoziție recipiente care trebuie să fie ambalate și etichetate cu respectarea tuturor condiţiilor prevăzute la art. 21 din HG nr. 1.175/2007 pentru aprobarea Normelor de efectuare a activităţii de transport rutier de mărfuri periculoase în România,însensul că trebuie să fie ambalate în ambalaje sau cisterne potrivit prevederilor părţii a 4-a şi cap. 5.1 din anexa A la ADR, să fie marcate şi etichetate potrivit prevederilor ADR, conţinute în cap. 5.2 din anexa A.

Este interzisă utilizarea altor tipuri de ambalaje care nu prezintă documente de certificare şi testare, inclusiv pentru compoziţia chimică a materialului din care este realizat ambalajul, precum şi acordul producătorului/furnizorului de ambalaje.

Este permisă utilizarea doar a ambalajelor a căror marcaj corespunde standardelor UE și doar cele confecţionate din materiale care permit incinerarea cu riscuri minime pentru mediu şi sănătate.

**B.** *Transportul deșeurilor medicale rezultate din activități medicale*

Transportul deşeurilor se realizează numai de către operatorii economici care deţin autorizaţie de mediu, conform legislaţiei în vigoare pentru activităţile de colectare/stocare temporară/tratare/valorificare/eliminare deșeuri.

Prestatorul va asigura transportul deșeurile medicale de la sediul autorității contractante la o instalaţie de tratare sau de eliminare a deşeurilor autorizată, respectând principiul proximității*,* însoțit de formularul de expediţie/transport deşeuri periculoase, respectiv formularul de încărcare/descărcare deșeuri nepericuloase şi le predă destinatarului.

Destinatarul semnează şi ştampilează formularul de expediţie/transport sau încărcare /descărcare deşeuri periculoase/nepericuloase, menţionând că activitatea de colectare/stocare temporară/tratare/valorificare/eliminare a deşeurilor s-a efectuat în conformitate cu legislaţia în vigoare şi transmite o copie a acestuia la expeditorul deşeurilor periculoase, respectiv autoritatea contractantă.

Durata pentru transportul şi eliminarea finală a deşeurilor medicale infecţioase nu trebuie să depăşească 24 de ore.

Deşeurile periculoase rezultate din activitatea medicală se transportă în containere din plastic cu capac, tip europubelă, în poziţie verticală.

Vehiculul utilizat pentru transportul deşeurilor periculoase rezultate din activitatea medicală trebuie să îndeplinească următoarele cerinţe :

 (a) să fie destinat, amenajat special şi utilizat numai pentru transportul deşeurilor periculoase rezultate din activitatea medicală;

 (b) să fie autoutilitară sau autovehicul cu masa totală maximă autorizată;

 (c) compartimentul destinat containerelor să fie separat de cabina şoferului, să fie realizat din materiale uşor lavabile şi rezistente la abur şi agenţi chimici folosiţi la curăţenie şi dezinfecţie;

 (d) să aibă în dotare containere din plastic cu capac, tip europubelă, în care sunt depozitate deşeurile ambalate în timpul transportului, în condiţii de siguranţă;

 (e) să aibă dispozitive de fixare a containerelor în timpul transportului;

 (f) să conţină sisteme de asigurare împotriva răspândirii deşeurilor periculoase în mediu în caz de accident;

 (g) să existe permanent o trusă sau un minicompartiment ce conţine saci din plastic, echipament de protecţie, echipamente de curăţenie, dezinfecţie, trusă de prim-ajutor;

 (h) să fie prevăzut cu trusă conform prevederilor Acordului european privind transportul internaţional rutier al mărfurilor periculoase (ADR);

 (i) compartimentul destinat containerelor va fi prevăzut cu sisteme de răcire a aerului: aer condiţionat, echipament frigorific;

 (k) autovehiculul va fi marcat şi inscripţionat cu datele de identificare ale societăţii transportatoare pe ambele părţi laterale, activitatea prestată *"Transport deşeuri periculoase rezultate din activitatea medicală"*, pictograma *"Pericol biologic"* şi marcaj ADR.;

Operatorii economici care transportă deşeuri periculoase rezultate din activitatea medicală, trebuie să dețină referat tehnic pentru autovehiculul care transportă deşeuri periculoase rezultate din activitatea medicală.

Oferta tehnică va conține documente prin care se demonstrează că vehiculul utilizat pentru transportul deșeurilor medicale periculoase rezultate din activitatea medicală, îndeplinește prevederile legale în vigoare.

**C.** *Eliminarea finală a tuturor tipurilor de deșeuri medicale*

Eliminarea finală a deșeurilor medicale se va efectua de către prestator prin procedee autorizate, corespunzătoare fiecărei categorii de deșeuri identificate mai sus.

Prestatorul trebuie să asigure eliminarea deșeurilor medicale folosind metodele prevăzute de **ORDIN nr 1.226/2012 art. 45. alin.(1)** referitor *la**Metodele folosite pentru eliminarea deșeurilor medicale rezultate din activități medicale.*

Utilizarea acestor metode trebuie să respecte prevederile menționate în același Ordin:

- **art.43” alin.(1)** – Procesele și metodele folosite pentru tratarea și eliminarea deșeurilor rezultate din activitățile medicale nu trebuie să pună în pericol sănătatea populației și a mediului, respectând în mod deosebit următoarele cerințe:

- Să nu prezinte riscuri pentru apă, aer, sol, faună sau vegetație;

- Să nu prezinte impact asupra sănătății populației din zonele rezindențiale învecinate;

- Să nu producă poluare fonică și miros neplăcut;

- Să nu afecteze peisajele sau zonele protejate/zonele de interes special.

**-art..44** - Metodele de eliminare a deșeurilor medicale trebuie să asigure distrugerea rapidă și completă a factorilor cu potențial nociv pentru mediu și pentru sănătatea populației**.”**

**3.6. Obiectul contractului de servicii**

 ***Deşeurile rezultate din activităţi medicale*** care reprezintă obiectul procedurii de achiziție, sunt următoarele, așa cum sunt definite de **[ORDIN nr. 1.226/2012](http://legis/intralegis/oficiale/afis.php?f=143905&diez=A13&link=0&datavig=2014-08-26&datavig=2014-08-26" \l "A13)** pentru aprobarea *Normelor tehnice privind gestionarea deșeurilor rezultate din activități medicale și a Metodologiei de culegere a datelor* pentru baza națională de date privind deșeurile rezultate din activități medicale și clasificate conform **[HG nr. 856/2002](http://legis/intralegis/oficiale/afis.php?f=117014&datavig=2014-08-26&datav=2014-08-26&dataact=2014-08-26&showLM=&modBefore=)** privind *evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase* :

**- 18 01 01 obiecte ascuţite** (**cu excepţia 18 01 03\*)**

Deşeurile înţepătoare-tăietoare: ace, seringi cu ac, etc., de unică folosinţă, neîntrebuinţată sau cu termen de expirare depăşit, care nu au intrat în contact cu material potenţial infecţios. În situaţia în care deşeurile mai sus menţionate au intrat în contact cu material potenţial infecţios, inclusiv recipientele care au conţinut vaccinuri, sunt considerate deşeuri infecţioase şi sunt incluse în categoria 18 01 03\*. În situaţia în care obiectele ascuţite au intrat în contact cu substanţe/materiale periculoase sunt considerate deşeuri periculoase şi sunt incluse în categoria 18 01 06\*.

**- 18 01 03\* deşeuri ale căror colectare** **şi** **eliminare fac obiectul unor măsuri privind prevenirea infecţiilor**

Deşeurile infecţioase, respectiv deşeurile care conţin sau au venit în contact cu sânge ori cu alte fluide biologice, precum şi cu virusuri, bacterii, paraziţi şi/sau toxinele microorganismelor, perfuzoare cu tubulatură, recipiente care au conţinut sânge sau alte fluide biologice, câmpuri operatorii, mănuşi, sonde şi alte materiale de unică folosinţă, comprese, pansamente şi alte materiale contaminate, membrane de dializă, pungi de material plastic pentru colectarea urinei, materiale de laborator folosite, scutece care provin de la pacienţi internaţi în unităţi sanitare cu specific de boli infecţioase sau în secţii de boli infecţioase ale unităţilor sanitare, cadavre de animale rezultate în urma activităţilor de cercetare şi experimentare etc.

**- 18 01 04 deșeuri ale caror colectare și eliminare nu fac obiectul unor măsuri speciale privind prevenirea infecțiilor**

Îmbrăcăminte necontaminată, aparate gipsate, lenjerie necontaminată, deșeuri rezultate după tratarea/decontaminarea termică a deșeurilor infecțioase, recipiente care au conținut medicamente, altele decât citotoxice și citostatice etc.

**- 18 01 06\* chimicale constând din sau conţinând substanţe periculoase**

Acizi, baze, solvenţi halogenaţi, alte tipuri de solvenţi, produse chimice organice şi anorganice, inclusiv produse reziduale generate în cursul diagnosticului de laborator, soluţii fixatoare sau de developare, produse concentrate utilizate în serviciile de dezinfecţie şi curăţenie, soluţii de formaldehidă etc.

**- 18 01 07 chimicale, altele decât cele specificate la 18 01 06\***

Produse chimice organice și anorganice nepericuloase (care nu necesită etichetare specifică), dezinfectanți ( hipoclorit de sodiu slab concentrat, substanțe de curățare etc.), soluții antiseptice, deșeuri de la aparatele de diagnoză cu concentrație scăzută de substanțe chimice periculoase etc., care nu se înacadrează la 18 01 06\*

**- 18 01 09 medicamente, altele decât cele specificate la 18 01 08**

Categoriile de deșeuri vor fi stabilite în ordinal privind gestionarea deșeurilor de medicamente, care va fi reglementat conform art.6 alin.(2).

3.7.Atributiile si responsabilitatile Partilor

* + 1. **Cantități estimate**

Cantitate de deșeuri rezultată în urma activității medicale a autorității contractante (Biroului Medicina Muncii) este estimată la aproximativ 8 kg deșeu/lună Astfel ofertantul va trebui să asigure livrarea recipientelor de colectare după cum urmează:

**- cutii de carton cu sac galben de 10L - 8 bucăți/lună;**

**- recipienți deșeuri înțepătoare tăietoare de: - 1,15 Litri – 8 bucăți/lună.**

Preluarea deșeurilor medicale se va face de doua ori/saptamana si la solicitarea expresă a beneficiarului, ori de câte ori este necesar.

Cantitățiile de deșeuri medicale periculoase ce vor face obiectul acestui contract vor putea fi mai mici sau mai mari, în funcție de situația concretă.

* + 1. **Durata contractului**

Durata contractului ce urmează a fi încheiat va fi de **24 luni.**

* + 1. **Criteriul aplicat pentru atribuirea contractului**

**La evaluarea ofertei și desemnarea celei căștigătoare se vor avea în vedere următoarele:**

* prețurile ofertate conform criteriului: prețul cel mai scăzut;
* respectarea principiului proximității: eliminarea deșeurilor în instalațiile conforme cele mai apropiate - art. 24 alin. 3 din Legea 211/2011, eliminarea deșeurilor cât mai aproape de locul de generare- art. 4 alin. 6 din HG 1061/2008;
* respectarea condițiilor de calificare solicitate de autoritatea contractantă în caietul de sarcini.
	+ 1. **Valoarea estimată a achiziţiei**

Achiziţia acestor servicii se regăseşte în Programul de Achiziţii pe anul 2020 la poziţia S 233.1 din cadrul Secţiunii Servicii, cod necesitate: S098, cod CPV 90524000-6, Denumire- Servicii de colectare, transport, tratare si eliminare a deseurilor medicale, iar valoarea estimată este **8500** lei.

**3.7.5. Modalităţi de plată**

Plata se va face prin ordin de plată în termen de 30 de zile de la primirea documentelor de plată emise de prestator

* + 1. **Prețul contractului**

Prețul din ofertă va fi exprimat în lei, fără TVA/kg. deșeu, incluzând toate costurile pentru prestarea serviciilor enumerate mai sus precum și dotarea autorității contractante cu recipiente corespunzătoare pentru fiecare tip de deșeu.

**Cap. 4. Cadrul legal care guverneaza relatia intre Entitatea Contractanta si Contractant**

Prezentul capitol detaliaza Cadrul legal care guvernează relaţia dintre Entitatea Contractantă şi Contractant (inclusiv în domeniile mediului, social şi al relaţiilor de muncă).

In prezentul capitol sunt incluse informaţii despre legislaţia, reglementările şi standardele aplicabile în furnizarea produselor şi care trebuie respectate ca atare.

În cazul în care, pe parcusul derularii relatiei contractuale, vor interveni schimbări legislative, Contractantul are obligaţia de a informa Entitatea Contractantă cu privire la consecinţele asupra activităţilor care fac obiectul Contractului şi de a-şi adapta activitatea în funcţie de decizia Entităţii Contractante în legătură cu schimbările legislative.

În cazul în care o astfel de situaţie devine aplicabilă, Contractantul se obliga sa notifice Entitatea Contractanta in termen de 2 (doua) zile de la data aparitiei modificarii cu impact legislativ asupra derularii raporturilor contractuale, iar Entitatea Contractanta va comunica Decizia si modul de adaptare a activitatii in termen de 2 (doua) zile de la data primirii Notificarii.

Ofertantul devenit Contractant are obligaţia de a respecta, în executarea Contractului, obligaţiile aplicabile în domeniul mediului, social şi al muncii instituite prin dreptul Uniunii, prin dreptul naţional, prin acorduri colective sau prin dispoziţiile internaţionale de drept în domeniul mediului, social şi al muncii, astfel cum acestea sunt enumerate în anexa X la Directiva 2014/24, respectiv:

i. Convenţia nr. 87 a OIM privind libertatea de asociere şi protecţia dreptului de organizare;

ii. Convenţia nr. 98 a OIM privind dreptul de organizare şi negociere colectivă;

iii. Convenţia nr. 29 a OIM privind munca forţată;

iv. Convenţia nr. 105 a OIM privind abolirea muncii forţate;

v. Convenţia nr. 138 a OIM privind vârsta minimă de încadrare în muncă;

vi. Convenţia nr. 111 a OIM privind discriminarea (ocuparea forţei de muncă şi profesie);

vii. Convenţia nr. 100 a OIM privind egalitatea remuneraţiei;

viii. Convenţia nr. 182 a OIM privind cele mai grave forme ale muncii copiilor;

ix. Convenţia de la Viena privind protecţia stratului de ozon şi Protocolul său de la Montreal privind substanţele care epuizează stratul de ozon;

x. Convenţia de la Basel privind controlul circulaţiei transfrontaliere a deşeurilor periculoase şi al eliminării acestora (Convenţia de la Basel);

xi. Convenţia de la Stockholm privind poluanţii organici persistenţi (Convenţia de la Stockholm privind POP);

xii. Convenţia de la Rotterdam privind procedura de consimţământ prealabil în cunoştinţă de cauză, aplicabilă anumitor produşi chimici periculoşi şi pesticide care fac obiectul comerţului internaţional (UNEP/FAO) (Convenţia PIC), 10 septembrie 1998, şi cele trei protocoale regionale ale sale.]

Actele normative indicate mai jos sunt considerate indicative şi nelimitative, iar enumerarea acestora in

prezentul capitol este oferită ca referinţă şi nu trebuie considerată limitativă.

**4.1.** **Legislație generală și specifică**

- Legea nr. 99/ 2016 privind achiziţiile sectoriale, cu modificarile si completarile ulterioare;

- H.G. nr. 394/2016 pentru aprobarea Normelor de aplicare a prevederilor referitoare la atribuirea contractului sectorial/acordului cadru din Legea nr. 99/2016 privind achizitiile sectoriale;

- Ordinul 1068/1652/2018 –privind achizitia de produse verzi – cerinte minimale.

**4.2**. **Legislație privind sănătatea și securitatea în muncă**

Se vor respecta prevederile legislatiei de securitate si sanatate in munca in vigoare, conform cu „CERINTE DE SECURITATE SI SANATATE IN MUNCA” anexate prezentului caiet de sarcini.

**4.3.** **Cerinte si legislație de mediu**

Se vor respecta prevederile legislatiei in vigoare, conform cu „CERINTE DE PROTECTIA MEDIULUI” anexate prezentului caiet de sarcini.

*Cap. 5. Managementul Contractului si activitati de raportare in cadrul Contractului*

 Entitatile interne, beneficiare ale furnizarii de produse, sunt responsabile pentru aspectele privitoare la modul de utilizare a produselor care fac obiectul Contractului.

Directia Achizitii a, Entitatii Contractante va fi responsabil cu toate aspectele procedurale ale achiziţiei, în timp ce Serviciul Contabilitate al acesteia, va fi responsabil de păstrarea documentelor financiare originale şi de efectuarea platilor pentru acest Contract.

Contractantul este responsabil cu urmatoarele activitati:

- realizarea la timp a activităţilor şi a sarcinilor stabilite în Caietul de Sarcini, anexă şi parte integrantă a Contractului de furnizare;

- îndeplinirea obiectului Contractului cu atenţia, eficienţa şi promptitudinea necesare, în conformitate cu bunele practici din domeniu, Caietul de Sarcini şi propunerea tehnică;

- solicitarea într-o formă clară a documentelor şi datelor necesare desfăşurării Contractului

* 1. Alocarea riscurilor:
* riscul neindeplinirii obligatiilor Contractuale de catre Parti este reglementat prin Contract;
* riscurile ce decurg din erorile nedetectate la momentul semnarii Contractului, incluse in oferta Contractantului, sunt in sarcina acestuia (exonereaza de raspundere Entitatea Contractanta);
* riscul facturarii in fals a produsului, serviciului care nu a fost furnizat este in sarcina Entitatii Contractanta;
* riscul degradarii produsului in timpul transportului pana la destinatia finala este in sarcina Contractantului, acesta este direct raspunzator de alegerea modalitatii de transport;
* riscul lipsei monitorizarii efective din punct de vedere al duratei de furnizare a Contractului sectorial este in sarcina Entitatii Contractante;
* riscul constatarii unor neconformitati ale produsului livrat sau a serviciului prestat cu cerintele solicitate in Caietul de Sarcini, semnalate la receptie, este in sarcina Entitatii Contractante.
	1. Masuri de gestionare a riscurilor:

Pentru compensarea prejudiciului suferit de catre Entitatea Contractanta ca urmare a indeplinirii necorespunzatoare, ori cu intarziere sau a neindeplinirii obligatiilor asumate de catre Contractant, Entitatea Contractanta poate percepe penalitati, daune-interese, poate executa Garantia de buna executie a Contracului, sau poate rezilia Contractul din vina exclusiva a Contractantului.

***Cap. 6. Alte informatii***

Caietul de Sarcini face parte integranta din documentatia de atribuire pentru incheierea Contractului sectorial de servicii si constituie ansamblul cerintelor minime si obligatorii pe baza carora operatorii economici îsi vor elabora oferta.

 Entitatea Contractanta considera ca prezentul Caiet de Sarcini ofera informatii detaliate privind produsele ce se doresc a fi achizitionate. Cerintele specificate în prezentul Caiet de Sarcini vor fi considerate ca fiind cerinte minime. În acest sens orice oferta prezentata, care se abate de la prevederile Caietului de Sarcini, va fi luata în considerare numai în masura în care propunerea tehnica presupune asigurarea unui nivel calitativ superior cerintelor minime din Caietul de Sarcini."

**Alte precizări**

**OFERTANTUL** va preciza în ofertă urmatoarele: termenul de prestare al serviciilor și datele de identificare, numărul de înregistrare la Registrul Comerţului, cod fiscal, cont bancar la Trezoreria statului, date de contact, adresă.

Prin oferta depusă, ofertantul își asumă întreaga responsabilitate, răspundere legală și financiară pentru documentația depusă.

Oferta ce nu respecta în totalitate specificațiile tehnice solicitate de către autoritatea contractantă va fi respinsă conform legii.

În cazul în care oferta conține propuneri referitoare la clauze contractuale care sunt în mod evident dezavantajoase pentru autoritatea contractantă, aceasta va fi respinsă ca neconformă.

**OFERTELE VOR CONȚINE URMĂTOARELE DOCUMENTE:**

* PROPUNERE FINANCIARĂ – Prețul din ofertă va fi exprimat în lei , fără TVA/kg. deșeu, incluzând toate costurile pentru prestarea „Servicii de colectare, transport, tratare şi eliminare finală a deşeurilor rezultate din activităţi medicale inclusiv furnizare ambalaje de colectare”;
* PROPUNEREA TEHNICĂ – care va fi întocmită conform cerințelor caietului de sarcini;
* DECLARAȚIE PE PROPRIA RĂSPUNDERE – privind îndeplinirea obligațiilor exigibile de plată, a impozitelor și taxelor către stat, inclusiv cele locale, precum și contribuțiile pentru asigurările de stat, șomaj și asigurări sociale de sănătate;
* CERTIFICAT DE ÎNREGISTRARE FISCALĂ – copie
* AUTORIZAȚIE/AUTORIZAȚIE INTEGRATĂ DE MEDIU – emisă de autoritatea competentă pentru protecţia mediului de pe raza teritorială pe care ofertantul iși desfășoară activitatea;
* AVIZ SANITAR – emis de Direcția de Sănătate Publică teritorială de pe raza teritorială pe care ofertantul își desfășoară activitatea;
* LICENȚELE ȘI AUTORIZAȚIILE – necesare desfășurării activității de transport pentru deșeuri periculoase;
* Declarație privind calitatea de participant la procedură;
* Declarație pe propria răspundere privind partea/părțile din contract care sunt îndeplinite de subcontractant și specializarea acestuia dacă este cazul;
* Declarație pe propria răspundere privind utilajele, instalațiile, echipamentele tehnice de care dispune operatorul economic pentru îndeplinirea corespunzătoare a contractului de servicii;
* Certificat de atestare profesională pentru șofer (ADR).

**Șef Birou Medicina Muncii,**

**Dr. ALINA RADU**